作者：无名氏
词牌/韵律：归朝欢

paragraphs: 才鼓虞弦薰早入。
昴日三分今恰一。
清和时节天气佳，绿树莺簧巧调律。
祥云舒好色。
瑞气珑葱满籝室。
又争知、长庚叶梦，太白生今夕。
快上星辰听履舄。
州县劳人空役役。
暂辞朱皂养冲和，绿野堂延蓬岛客。
华筵倾玉液。
难老细听歌永锡。
寿何其，松椿不数，自可齐箕翼。